Diari Oficial de la Generalitat Valenciana


Sumari del DOGV 5314, del 31-07-2006 (2006/7926)

RESOLUCIÓ de 15 de juny de 2006, de la Conselleria de Cultura, Educació i Esport, per la qual s'adjudiquen els Premis de la Generalitat per les activitats de promoció de l'ús del valencià realitzades per les comissions de les fogueres en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5314

Data del DOGV
:   31-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7926


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 15 de juny de 2006, de la Conselleria de Cultura, Educació i Esport, per la qual s'adjudiquen els Premis de la Generalitat per les activitats de promoció de l'ús del valencià realitzades per les comissions de les fogueres en l'àmbit de la Comunitat Valenciana. [2006/7926]  
Per Orde de 28 de desembre de 2005, de la Conselleria de Cultura, Educació i Esport (DOGV núm. 5.179 de 18 de gener de 2006), es van convocar els Premis de la Generalitat per a activitats de promoció de l'ús del valencià realitzades per les comissions de les Fogueres a l'àmbit de la Comunitat Valenciana.  
En la base quinta de l'annex I de bases de la convocatòria s'indicava que una comissió tècnica estudiaria les sol·licituds i n'emetria un informe.  
Segons el que establia la convocatòria, la comissió tècnica s'ha reunit el dia 15 de juny de 2006 per a valorar els llibrets presentats per les comissions de fogueres i, conseqüentment, ha emés l'informe corresponent.  
Vist l'informe i fent ús de les atribucions que conferix l'article 35 de la Llei de la Generalitat Valenciana 5/83, de 30 de desembre del Govern Valencià, de la delegació del conseller de Cultura, Educació i Esport expressada en la Disposició Final Primera de l'orde de convocatòria i de les competències atribuïdes pel Decret 65/2004 de 7 de maig del Consell de la Generalitat pel qual modifica l'estructura de l'administració de la Generalitat, resolc  
Primer  
Concedir els premis de la Generalitat de 2006, i la dotació econòmica corresponent, per a activitats de promoció de l'ús del valencià realitzades per les comissions de les fogueres/barraques següents:  
PREMI QUANTITAT FOGUERA/BARRACA POBLACIÓ  
25 850 euros Foguerer-Carolines ALACANT  
24 850 euros José María Py ALACANT  
23 850 euros Plaça d'Argel ALACANT  
22 850 euros Benito Pérez Galdós ALACANT  
21 850 euros D. Bosco ALACANT  
20 950 euros Rambla Méndez Núñez ALACANT  
19 950 euros Ciutat d'Assis ALACANT  
18 950 euros Barraca Festa i Vi ALACANT  
17 950 euros Barraca Pica i Vola ALACANT  
16 950 euros Sant Fernando ALACANT  
15 1.100 euros Sant Blai-La Torreta ALACANT  
14 1.100 euros Plaça de Gabriel Miró ALACANT  
13 1.100 euros Carrer Sant Vicent ALACANT  
12 1.100 euros Avinguda Loring-Estació ALACANT  
11 1.100 euros Polígon de Sant Blai ALACANT  
10 1.100 euros Diputació-RENFE ALACANT  
9é 1.100 euros Passeig de Gomiz ALACANT  
8u 1.100 euros Parc-Plaça de Galícia ALACANT  
7m 1.100 euros Port d'Alacant ALACANT  
6t 1.500 euros La Marina ALACANT  
5t 1.800 euros Sant Blai Alt ALACANT  
4t 2.100 euros Sant Antón Baix ALACANT  
3r 2.400 euros Sèneca-Autobusos ALACANT  
2n 2.750 euros Pla del Bon Repòs ALACANT  
1r 3.400 euros Gran Via-La Ceràmica ALACANT  
Segon  
L'import de cadascun dels premis, per una quantitat total de 32.850 euros (trenta-dos mil huit-cents cinquanta euros), anirà a càrrec de la línia T3166000 .Promoció del valencià en l'àmbit festiu., del pressupost de la Generalitat per a 2006.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la publicació.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 15 de juny de 2006.. La secretària autonòmica de Cultura i Política Lingüística: Concepció Gómez Ocaña.